Baamschui
A Baamschui oda Bamschui (dt.: Baumschule) is koa Schui, wo ma wos leana ko sundan a Gärtnarei, de wo Baam und Staudan zicht.

De easchtn Baamschuin hods scho im Oidn Rom gem. In de Kloustagärtn is de Kunst im Middloita iwanumma und weidapflegt worn.

Scheazhofte Bedeitung 

Mid Baamschui is owa aa scheazhofd obweatend a Schui fia Deppn gmoant. A Schui wo da Leara nix andasta mocht ois wiade "Schuikinda" reglmassi wassan und ob und zua Mist draf straan. Und de "Kinda" miassn nix doa aussa Wuazln schlogn.

Beispui 

 Dea hod jo ned amoi de Baamschui gschoffd.

Schau aa 

 Boarische Fluachsammlung

Im Netz 

 Ökologische Baamschuin
 Ökologische Obstbaamschuin
 Wo griagt ma oide Obstsortn?

Wörterbuchartikel
Land- und Forstwirtschaft